《百丈关》
清代·陈奉兹

东南一尉属兵曹，洞达重门树色高。天拥群峰开棨戟，日临寒水偃弓刀。

山中蜀铁输船满，市上秦声得酒豪。骑马从容揽形胜，千年戍柝亦须操。

作者简介：（1726—1799）清江西德化人，字时若，号东浦。乾隆二十五年进士。自四川阆中知县擢茂州知州。金川之役，主炮局及修治桥路，劳绩甚著。在蜀二十年，官至按察使。后调河南，迁江苏，为江宁布政使九年，治以简静为主。有《敦拙堂集》。